Diari Oficial de la Generalitat Valenciana


Sumari del DOGV 3723, del 04-04-2000 (2000/2131)

ORDRE de 7 de març de 2000, de la Conselleria d'Economia i Hisenda, per la qual s'acorda l'afectació al domini públic de la Generalitat Valenciana, amb la finalitat d'ampliar la superfície del Parc Natural de l'Albufera, de dues finques rústiques, una situada en la partida Mola al Sirerer del terme municipal d'Albalat de la Ribera (València) i una altra situada en la partida Les Pedres del terme municipal de Silla (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3723

Data del DOGV
:   04-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2131


Data del document
:   07-03-2000

Organisme emissor
:   Conselleria d'Economia i Hisenda

Tipus de document
:   Ordre

Descriptors 

:   * Albalat de la Ribera
    * Silla
    * propietat immobiliària

ORDRE de 7 de març de 2000, de la Conselleria d'Economia i Hisenda, per la qual s'acorda l'afectació al domini públic de la Generalitat Valenciana, amb la finalitat d'ampliar la superfície del Parc Natural de l'Albufera, de dues finques rústiques, una situada en la partida Mola al Sirerer del terme municipal d'Albalat de la Ribera (València) i una altra situada en la partida Les Pedres del terme municipal de Silla (València). [2000/A2131]
  
Mitjançant escriptures de compravenda, atorgades davant del notari de València el senyor César Mínguez Jiménez el dia 18 de febrer de 1999, la Generalitat Valenciana va adquirir dos terrenys, un situat en la partida Mola al Sirerer del terme municipal d'Albalat de la Ribera (València) i un altre situat en la partida Les Pedres del terme municipal de Silla (València), dins dels límits del Parc Natural de l'Albufera. Ambdós terrenys consten en l'Inventari General de Béns i Drets de la Generalitat Valenciana amb els números A01/46/008/0001 i A01/46/230/0006 com a béns patrimonials.
  
De conformitat amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat, per a incrementar la superfície del Parc Natural de l'Albufera, inclòs en la llista de zones humides d'importància internacional en el Conveni Ramsar i catalogat com a ZEPA (Zona d'Especial Protecció per a les Aus) per la Directiva 79/409, de la Comunitat Econòmica Europea, sobre conservació d'aus silvestres.
  
En virtut de tot això i d'acord amb el que disposen els articles 61 i 63 del text legal esmentat,
  
ORDENE
  
Primer
  
S'afecta al domini públic de la Generalitat Valenciana, i amb la finalitat d'incrementar la superfície del Parc Natural de l'Albufera, dins del qual s'ubiquen, els immobles que a continuació es descriuen:
  
Rústica. Terra cereal, en el terme municipal d'Albalat de la Ribera (València), partida de la Mola al Sirerer (polígon 18, parcel·la 56), de 17 àrees i 17 centiàrees i que limita: nord, Bautista Franch Bartual i carretera en mig; sud, sèquia de la Senillera; est, Alfonso Puchades, escorrentia en mig i aquesta sèquia; i oest, Federico Corbí, i que consta en l'Inventari General de Béns i Drets de la Generalitat Valenciana amb el número A01/46/0008/0001.
  
Rústica. Terra d'arrossar, en el terme municipal de Silla (València), partida Les Pedres (polígon 18, parcel·la 21), de 64 àrees i 30 centiàrees i que limita: nord, sequiol; sud, José Antonio Giner Zaragozá; est, llac de l'Albufera; i oest, Luis Polit Peris, i que consta en l'Inventari General de Béns i Drets de la Generalitat Valenciana amb el número A01/46/230/0006.
  
Segon
  
Els immobles esmentats queden integrats en el domini públic de la Generalitat Valenciana, i correspon a la Conselleria de Medi Ambient l'exercici de les competències demanials sobre aquests, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar les actes d'afectació corresponents.
  
València, 7 de març de 2000
  
El conseller d'Economia i Hisenda,